Tupolev Tu-95:n laivastoversio Tu-142 (Bear J) kuvattuna Yhdysvaltain laivaston ilma-aluksesta 1. huhtikuuta 1990
**Tupolev Tu-95** (Nato-raportointinimi *Bear*) on Tupolevin strategiseksi pommikoneeksi Tupolev Tu-4 seuraajaksi suunnittelema nelimoottorinen potkuriturbiinikone, joka otettiin käyttöön Neuvostoliitossa 1956. Konemallia käytetään myös meritiedusteluun. Malli on ollut Venäjän, Ukrainan ja Intian käytössä. Ukraina luovutti tämän tyypin pommituskoneensa 1990-luvulla Venäjälle osana sopimusta ydinaseista luopumisesta.

Kehittäminen
------------

F-14 Tomcat saattaa Tu-95:ttä (1983)
Tu-95 on ainutlaatuinen siinä suhteessa, että se on ainoa edelleen käytössä oleva potkuriturbiinein varustettu pommikone. Koneessa on neljä moottoria, jotka kukin pyörittävät kahta vastakkain pyörivää potkuria. Konetyyppiä on pidetty yhdysvaltalaisen Republic XF-84H -koehävittäjän ohella yhtenä maailman meluisimmista lentokoneista. Kone on niin äänekäs, että on jopa väitetty Yhdysvaltojen seuranneen kylmän sodan aikana Tu-95:iden liikkeitä sukellusveneiden seurantaan tarkoitetun vedenalaisen mikrofoniverkoston avulla. Samaan aikaan Yhdysvalloissa otettiin käyttöön strateginen pommikone B-52, jossa oli suihkuturbiinimoottorit, ja joka on Tupolev Tu-95:n tapaan edelleen käytössä.

Kone suunniteltiin Tu-4:n seuraajaksi kuljettamaan 9 000 kilogrammaa lastia. Tyypin välitön edeltäjä oli Tupolev Tu-20, jossa kuitenkin oli ongelmia. Näiden johdosta tyypin palveluskäyttöikä jäi jokseenkin lyhyeksi. Syksyn 1955 kokeissa se saavutti viiden tonnin kuormalla 850 km/h nopeuden ja 10 200 metrin korkeuden kantomatkan ollessa 12 100 km. Kokonaiskuormaksi tuli 20 000 kg. Seuraavassa mallissa Tu-95M oli tehokkaammat NK-12M-moottorit. Ensimmäisessä Bear-A-mallissa oli kuusi tutkaohjattua AM-23-tykkiä itsepuolustusta varten. *lähde?*

Kylmän sodan aikana 1970-luvulta lähtien Tu-95-koneet lensivät säännöllisesti Kuolan niemimaalta Kuubaan noin 8 000 kilometrin matkan Yhdysvaltain itärannikkoa pitkin. *lähde?*

Venäjän ilmavoimat vastaanotti ensimmäiset uusilla elektronisilla ase- ja pommitusjärjestelmillä varustetut Tu-95 -pommikoneensa vuoden 2014 lopulla. Ilmavoimat suunnitteli vuoden 2014 joulukuussa modernisoivansa vielä 20 pommikonetta lisää vuosien 2015-2016 aikana.

Versioita
---------

Käytössä olevat mallit ovat strateginen pommikone TU-95M (Bear-A), joka kantaa 20 tonnin lastin, TU-95K (Bear-B) ja TU-95K22 (Bear-G) on vastustettu risteilyohjuksin ja TU-95MS (Bear-H) pitkän matkan H-55 (Nato-raportointinimi *AS-15 Kent*) -risteilyohjuksella tai sen uudemmilla versioilla H-101 ja H-102.

Palveluskäyttö
--------------

Maailman asevoimia seuraavan The Military Balance -vuosikirjan mukaan Venäjällä oli vuonna 2022 käytössään yhteensä 60 strategista Tupolev Tu-95MS-pommituslentokonetta. Näistä 42 kappaletta on mallia Tu-95MS Bear ja 18 konetta muunnosta Tu-95MS mod Bear. Lentokoneet oli jaettu toimintaa varten kolmeen lentueeseen. Tupolev Tu-95MS-lentueiden kotitukikohdat olivat Saratov-Engels (Rjazanin alue), Djagilevo (Rjazanin alue) ja Ukrainka (Amurin alue).

Lähestymislennot 2007
---------------------

Vuonna 2007 on Venäjä aloittanut jälleen Tupolev Tu-95:llä samoin kuin myös Tupolev Tu-160:lla lähestymislennot Norjan, Britannian ja Yhdysvaltain tukikohtien ilmatilojen lähelle kuitenkaan ilmatilaa loukkaamatta harjoituksen vuoksi. Venäjä on ilmoittanut, etteivät sen strategiset pommittajat kyseisillä lennoilla kanna ydinpommeja.*lähde?*

9. helmikuuta 2008 Tupolev Tu-95 loukkasi Japanin ilmatilaa 3 minuutin ajan Sofuganin saaren yläpuolella noin 650 kilometriä Tokiosta etelään.*lähde?*

Tekniset tiedot
---------------

*Lähde:* *lähde?*

**Yleiset ominaisuudet**

* **Miehistö:** 7
* **Pituus:** &&&&&&&&&&&&&049.060000049,6 m
* **Korkeus:** &&&&&&&&&&&&&013.040000013,4 m
* **Tyhjäpaino:** &&&&&&&&&&094400.&&&&0094 400 kg
* **Voimalaite:** &&&&&&&&&&&&&&04.&&&&004 × KKBM Kuznetsov NK-12MP, NK-12MV (95RT, 95U, 142, 95K22) -potkuriturbiinia; &&&&&&&&&&011000.&&&&0011 000 kW (&&&&&&&&&&014800.&&&&0014 800 hv) per moottori

**Suoritusarvot**

* **Suurin nopeus:** &&&&&&&&&&&&0830.&&&&00830 km/h
* **Matkalentonopeus:** &&&&&&&&&&&&0550.&&&&00550 km/h
* **Lentomatka:** &&&&&&&&&&010500.&&&&0010 500 km normaalilla kuormalla, 6 500 km täydellä kuormalla
* **Lakikorkeus:** &&&&&&&&&&012000.&&&&0012 000 m

**Aseistus**  

* **Tykit**
	+ 2 × GŠ-23 23 mm
	+ 6 × AM-23 23 mm (95M)
* **Ohjukset:**
	+ 6 × H-55-risteilyohjusta
	+ 16 × H-55,  
	H-20 (Tu-95K-20, Tu-95KD, Tu-95KM)
	+ 2 × H-22 (Tu-95K-22)

Lähteet
-------

* Pauli Hirvonen: Mitä-Missä-Milloin (Nuorten Ilmailukirja), Otava, Keuruu, 1961 (s. 54)
* Mobilisti 01/08
* (Arkistoitu – Internet Archive)
* Tu-95 BEAR (TUPOLEV) FAS. Viitattu 2007-9-7.  *infoboksin tiedot*
* 5th Bomb Wing operoi B52F-koneita

### Viitteet

1. ↑  Mobilisti 01/2008
2. ↑  5th Bomb Wing Units *www.minot.af.mil*. Viitattu 8.3.2020.
3. ↑  Hirvonen, 1961: s. 54
4. ↑  Perry, Dominic: Russian air force takes first modernised Tupolev bombers *flightglobal.com*.  19.12.2014. Reed Business Information. Viitattu 8.3.2015. (englanniksi)
5. ↑  Kh-55 *military-today.com*. Viitattu 25.3.2022. (englanniksi)
6. ↑  Tupolev Tu-95 Bear *military-today.com*. Viitattu 25.3.2022. (englanniksi)
7. ↑  IISS: *The Military Balance 2022 (verkkoversio tilaajille/kirjaston kautta)*, s. 193 (Long-Range Aviation Command) ja 200 (Aerospace Forces), 5. luvun (Chapter Five: Russia and Eurasia) osasta Russia (s. 192-208). Routledge, 2022. Teoksen verkkoversio. (englanniksi)
8. ↑  Russian strategic nuclear forces  7.8.2021. Russian Nuclear Forces Project, russianforces.org. Viitattu 6.12.2022. (englanniksi)
9. ↑  David Batashvili: Russian Military Forces: Interactive Map (Karttaa zoomaamalla yksittäiset joukko-osastot ja niiden tukikohdat tulevat esille. Yksiköiden symboleja klikkaamalla yksiköstä tai tukikohdasta saa lisätietoa.) *gfsis.org.ge*. Rondeli Foundation. Viitattu 5.12.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tupolev Tu-95**.
* Tupolev Tu-95 and Tu-142 Bear
* (Arkistoitu – Internet Archive)